text: Daniel Wagner vinder bronze ved De Paralympiske Lege
  17 september 2016 kl. 15.01
  Daniel Wagner fra Vejle vandt lørdag eftermiddag dansk tid bronze i længdespring ved De Paralympiske Lege.
  I dag var der finale i længdespring ved De Paralympiske Lege i Rio. Daniel Wagner fra Vejle sikrede sig tredjepladsen og dermed en bronzemedalje. Danel leverede et spring på 6.57 meter, og det var altså nok til at sikre ham en tredjeplads.
  Det er Daniels anden medalje ved dette års Para-OL, da han vandt sølv i 100-meterløb tidligere på ugen.
  
  